rlitschk/wikidir huggingface dataset:
David Jonathan Gross (* 19. Februar 1941 in Washington, D.C., USA) is en US-amerikaansch Physiker, de 2004 den Nobelpries för Physik kreeg. De Vater vun Gross, Bertram Myron Gross, en Söhn vun jöödsch Inwannerer ut Oosteuropa, weer en Senats-Mitarbeiter, de 1946 den Employment Act mitentworfen hett. Grossi s tonächst in en Vöroort vun Washington upwussen un denn in Jerusalem, wo sien Vader Midden vun de 1950er Johren in’ Updrag vun de US-Regeeren an de Hebrääsch Universität vun Jerusalem Apenlich Verwalten lehren dee. Dor studeer David Gross Mathematik un Physik un hett dor 1962 sien Bachelor-Afsluss maakt. 1966 hett he sien Doktertitel an de University of California, Berkeley in Physik bi Geoffrey Foucar Chew över de dormals aktuell S-Matrix-Theorie vun de Elementardeelkenphysik maakt. Dornah weer he van 1966 bit 1969 Junior Fellow an de Harvard University, 1969 Gastwetenschapler an’ CERN un af 1969 Assistant Professor, Associate Professor un af 1987 Eugene Higgins Professor of Physics an de Princeton University, wo he bit 1996 bleev. Af 1996 weer he Direkter vun dat Kavli Institute for Theoretical Physics an de University of California, Santa Barbara, wo he to Tiet Frederick W. Gluck-Perfesser för Theoretische Physik is. 1973 hett he tosommen mit sien eersten
Quark betekent Quark, Eten ut Melk, Quark, Elementardeelken in dat Standardmodell von de Physik, Quark Inc., US-amerikaansch Software-Ünnernehmen, Intel Quark, Chip-Familie von Intel, Peugeot Quark, Auto-Designstudie von Peugeot, Quark, düütschen Comic. Kiek ok bi: Quarks, Quarck. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Bützfletersand (hoochdüütsch Bützflethersand) is en Rebeed in de Gemeen Stood in’n Landkreis Stood, Neddersassen, dat fröher en Insel in de Elv weer. Vondaag warrt de Sand as Industrierebeed bruukt. Bützfletersand leeg fröher as Sand twüschen de Bützfleter Binnenelv in’n Süden un Westen un den Hauptstroom von de Elv in’n Oosten. In’n Noordoosten liggt de Pagensand un in’n Oosten de Bishorster Sand. De Naveröörd sünd Olendiek un Hogenhorst (mit dat fröhere Bishorst) op de annere Sied von de Elv in’n Oosten, Stodersand un Brunshusen in’n Süden, Hörn, Snee un Götzdörp in’n Süüdwesten, Bützfleet mit’n Bützfleter Butendiek in’n Westen un Bossel, Barnkroog, Kreuel un Abbenfleet mit Graueroort in’n Noordwesten. Bevör na de Stormflood 1962 von 1968 bet 1971 de Hauptdiek an de Elv un dat Sparrwark Abbenfleet boot worrn sünd, hett dat keen Dieken geven, de Bützfletersand schuult hebbt. Dat geev dor blots dree Hööv, de op Worten boot weren. Dör den Hauptdiek is de Sand vondaag aver mit’n fasten Wall verbunnen un de ole Binnenelv is bi’n Bo von de Industrieanlagen deelwies toschüddt worrn. Nadem de ne’e Diek trech weer, sünd de olen Hööv afreten worrn un dor sünd de Industrieanlagen von dat Dow-Wark Stood, Aluminium Oxid Stood, VAW/Hydro Aluminium un
Hunnen betekent Hunnen (Canidae), Familie von Deerten in de Biologie, Hunnen, Volk ut Zentraalasien, Hunnen, Oort in de Gemeen Draag in’n Landkreis Horborg, Neddersassen. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
De Laysanaante (Anas laysanensis) is en Aart ut de Familie vun de Aantenvagels. Dor höört se nu wedder to de Aanten an sik mit to. Se leev bloß up dat Eiland Laysan, datt to de Inselgrupp vun Hawaii tohören deit. Midderwielen is se ok up annere Eilannen in den Pazifik utsett wurrn. Se is eng verwandt mit de Graue Aante. Towielen warrt seggt, se weer de Inselraass vun düsse Aart. Blangen Bernier siene Aante, de Malaienaante un de Madagaskaraante warrt se as een vun de Aantenvagels ankeken, de ehr Bestand in Gefohr is. Laysanaanten sünd bannig lüttsch. De Feddern sünd mehrstendeels kastanjenbruun. Hals un Kopp sünd swattbruun. Waart un Aante verscheelt sik nich groot. Dat gifft de wecken Waarten, de ehre Koppfeddern sünd swattgröön. De Laysanaante hett dat over en langere Tied hen bloß man up de Insel Laysan geven. Laysan is man 350 Hektar groot. Hüdigendags wohnt dor keen Minschen mehr. Ob de Aante vörmols ok annerwegens tohuse weer, is nich kloor to seggen. Fundstücke ut dat jüngere Holozän maakt dat wohrschienlich, datt se fröher up den ganzen Archipel vun Hawaii leevt hett. Dat is eerst en poor Johre her, dor hett düsse Aante man bloß in en Brackwater-Laguun
Solzhusen is en Gemeen in de Samtgemeen Solzhusen in’n Landkreis Horborg in Neddersassen mit 4934 Inwahners (Stand 31. Dezember 2022). De Navergemenen sünd Gastää in’n Noorden, Veerhöben in’n Noordoosten, Westergellsen in’n Oosten, Olndörp un Soosdörp in’n Süden, Eyndörp in’n Süüdwesten, Gö’nstörp un Garlstörp in’n Westen un Toppenstää in’n Noordwesten. De Gemeen Solzhusen is mit de Gemeenreform in Neddersassen an’n 1. Juli 1972 ut de olen Gemenen Solzhusen (mit Loobk), Luhmöhlen, Oilstörp un Puunsen (mit’n Höff Röndahl) tohoopleggt worrn. Liddmaten 2011: CDU: Hermann Bockelmann, Bernd Hintze, Margit Johns, Jürgen Petersen (bet 19. März 2015, för em is Stephan Kabbe narückt), Jan Vincent Rieckmann (bet 20. Juni 2013, för em is Angela Lührs narückt), Claus Hinrich Vogt SPD: Petra Forche, Heike David-Gogolin (bet 17. März 2012, för ehr is Burkhard Schaedel narückt), Ernst-Hinrich Hornbostel, Iris Linde, Lisa Ringwald UWG: Elisabeth Mestmacher Gröne: Hans-Joachim Abegg, Rosa Pröhl 2016: CDU: Hermann Bockelmann, Michael Danne, Michael Klaproth, Angela Lührs, Christiane Oertzen, Claus Hinrich Vogt SPD: Florian Mestmacher UWG: Haiko Eberhard, Britta Keller, Elisabeth Mestmacher, Burkhard Schaedel, Andreas Will FDP: Manfred Nienstedt Gröne: Hans-Joachim Abegg, Kathrin Jordan Dat Wapen von de Gemeen wiest op gollen Grund den Toorn von de Johannis-Kark in rood mit blau Dack.
Toppenstää is en Gemeen in de Samtgemeen Solzhusen in’n Landkreis Horborg in Neddersassen mit 2230 Inwahners (Stand 31. Dezember 2022). De Navergemenen sünd Wulfsen un Gastää in’n Noordoosten, Solzhusen in’n Süüdoosten, Garlstörp in’n Süden, Hanstää in’n Westen un Braackel in’n Noordwesten. De Gemeen Toppenstää is mit de Gemeenreform in Neddersassen an’n 1. Juli 1972 ut de olen Gemenen Toppenstää un Tangendörp tohoopleggt worrn. Liddmaten 2011: CDU: Thomas Kaiser, Stefan Isermann SPD: Bernhard Foot, Kurt Haupt, Rainer Winter UWG: Angela Meyn, Heinrich Nottorf Gröne: Peter Gödeke OLTT: Wilhelm Brauel, Wolfgang Buhr, Adolf Johansson, Jürgen Niehoff 2016: CDU: Stefan Isermann, Thomas Kaiser SPD: Benedict Dudda, Bernhard Foot, Reinhold Groß, Kurt Haupt, Brigitte Winter UWG: Angela Meyn, Heinrich Nottorf OLTT: Wilhelm Brauel, Wolfgang Buhr, Jürgen Niehoff, Petra Petersen Dat Wapen von de Gemeen is dör en sülvern Wellenbalken von vörn baven na ünnen achtern deelt. Dat Feld baven achtern is gollen un wiest dree gröne Ekenbläder un twee Eckern. Dat Feld ünnen vörn is blau un wiest de Schievenfibel von Tangendörp. http://www.nls.niedersachsen.de/ Gemeen Toppenstää. Mehr Biller, Videos oder Audiodateien to’t Thema gifft dat bi Wikimedia Commons. Websteed von de Gemeen (hoochdüütsch) Städer un Gemenen in’n Landkreis Horborg Äästörp | Appel | Asendörp |
Dit Woort hett noch annere Bedüden: kiek dorför ünner Veerhöben (Bremerhoben). Veerhöben is en Dörp un Gemeen in de Samtgemeen Solzhusen in’n Landkreis Horborg in Neddersassen mit 913 Inwahners (Stand 31. Dezember 2022). Blangen Veerhöben sülvs höört to de Gemeen von öllers ok de lüttjen Öörd Sneed un We’ermööd mit to. Dat Dörp liggt in de Lümbörger Heid. Dat Water ut dat Rebeed flütt över de Norbeek na de Luh hen af. Dör den Westen von de Veerhöbener Feldmark flütt ok de Luh sülvs. De Oosten von de Feldmark warrt sien Water över lüttjere Beken na’n Huusbeek hen loos. De Navergemenen sünd Radbrouk un op en lütt Enn Reppenstää in’n Noordoosten, Karkgellsen in’n Oosten, Westergellsen in’n Süüdoosten, Solzhusen in’n Süüdwesten un Gastää in’n Noordwesten. Veerhöben kummt üm 1190 rüm as Wiberzingborstolde toeerst in de Oorkunnen vör. In de Tied von de Pest üm 1350 is dat Dörp aver wööst fullen. Later sünd dor aver wedder ne’e Hoffsteden grünnt worrn. Dat weren veer Stück un dorüm dükert later in de Oorkunnen de Naam Tho dem Veer Höben op. In’n Eersten Weltkrieg sünd 12 Soldaten ut Veerhöben fullen oder vermisst un in’n Tweten Weltkrieg 16. In de Franzosentied von 1810 bet 1814
Tölke (ok Töleken, Tölcke , Tolcke, Tolke un Thölke) is een plattdüütschen Vörnaam för Jungs. Dat warrt annahmen, de Naam hett wat mit den germaanschen Naam Berthold oder Barthold to kriegen. Düsse Naam sett sik ut de twee oolthochdütschen Wöör beraht - "glinsterig, beröhmt" und waltan - , "regeeren" tosamen. As dat bi de Lüde begäng weer, de Plattdüütsch snacken döen, hefft se düsse Wöör tosamentrocken un afkört to: Toll- oder Tolle. Dor is denn noch dat Anbacksel (Suffix) -ike anbackt wurrn (Diminutiv). So keem de Naam Töliken tostann. Later is dar denn Tölke vun wurrn. In de vörmaligen Dörper vun dat Landgebiet vun Bremen findt sik de Naam bit in dat 19.Jahrhunnert faken. Besunners up de lunke Siet vun de Werser, in Orssen, in Habenhusen, in Huchting un in't Neenland weer de Naam begäng. In't 20. un 21.Jahrhunnert gifft nich mehr veel Jungs un Mannslüde, de so heten doot. In ole Listen oder Urkunnen finnt sik de Naam 1603 in Neenland (Töleken) 1609 in Habenhusen (Tolke) 1666 in Neenland (Tolcke) 1690 in Habenhusen (Tölcke) 1850 in Orssen (Tölke un Thölke) 1866 in Habenhusen (Tölke) 1885 in Orssen (Tölke) 1925 in Orssen (Tölke) Bi dat Dörp Moordiek, wat hüdigendags to
Wulfsen is en Gemeen in de Samtgemeen Solzhusen in’n Landkreis Horborg in Neddersassen mit 1733 Inwahners (Stand 31. Dezember 2022). De Navergemenen sünd Winsen in’n Noorden un Oosten, Gastää in’n Süüdoosten, Toppenstää in’n Süüdwesten un Braackel in’n Noordwesten. Liddmaten 2016: CDU: Christian Forker, Andreas Krecek, Matthias Kruse, Ralf Maack, Gerd Müller, Florian Simon SPD: Manfred Dittmer, Abdulah Kaya, Klaus Petersen, Christoph Schmiedebach, Mirko Stelling Dat Wapen von de Gemeen wiest baven op gollen Grund en swarten Wulf mit rode Tung un ünnen op blauen Grund en sülvern Waterrad. http://www.nls.niedersachsen.de/ Gemeen Wulfsen. Mehr Biller, Videos oder Audiodateien to’t Thema gifft dat bi Wikimedia Commons. Websteed von de Gemeen (hoochdüütsch) Städer un Gemenen in’n Landkreis Horborg Äästörp | Appel | Asendörp | Bendstörp | Bookholt | Braackel | Draag | Duhrn | Dreest | Eyndörp | Garlstörp | Gastää | Gö’nstörp | Handörp | Hanstää | Harmstörp | Hassbossel | Heidenau | Hullnst | Jesborg | Kakenstörp | Königsmoor | Marxen | Mesborg | Meschacht | Otter | Resbossel | Rosengoorn | Seevdaal | Solzhusen | Stell | Tesp | Toppenstää | Töst | Unnel | Veerhöben | Vosshusen | Will | Winsen | Winzendörp | Wist | Wulfsen
Gastää is en Dörp un Gemeen in de Samtgemeen Solzhusen in’n Landkreis Horborg in Neddersassen mit 1433 Inwahners (Stand 31. Dezember 2022). Blangen Gastää sülvs höört to de Gemeen ok de lüttje Oort Nee Gastää mit to. De Oort liggt in de Lümbörger Heid an dat linke Över von de Luh. In’n Noorden liggt dat Naturschuulrebeed Bebörger Brook. De Navergemenen sünd Winsen in’n Noorden, Radbrouk in’n Noordoosten, Veerhöben in’n Süüdoosten, Solzhusen in’n Süden, Toppenstää in’n Süüdwesten un Wulfsen in’n Noordwesten. De direkten Naveröörd sünd Luhdörp, Beborg un Radbrouk in’n Noordoosten, Veerhöben, We’ermööd, Sneed un Loobk in’n Süüdoosten, Solzhusen, Oilstörp un Gö’nstörp in’n Süden, Garlstörp un Toppenstää in’n Süüdwesten un Tangendörp, Wulfsen un Parrns in’n Noordwesten. Gastää kummt 1252 toeerst in de Oorkunnen vör. In’n Eersten Weltkrieg sünd twölv Soldaten ut Gastää fullen oder vermisst un in’n Tweten Weltkrieg 44. In de Franzosentied hett de Oort toeerst 1810 bet 1811 binnen dat Königriek Westfalen to de Mairie Wulfsen Kanton Garlstörp höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Garlstörp in’n Kanton Garlstörp. De Oort hett vör 1885 to de Amtsvaagdie Parrns in dat Amt Winsen tohöört. Blots in de Johren 1852
Eyndörp is en Dörp un Gemeen in de Samtgemeen Solzhusen in’n Landkreis Horborg in Neddersassen mit 1202 Inwahners (Stand 31. Dezember 2022). De Oort liggt in de Lümbörger Heid. Dat Water ut dat Rebeed flütt över’n Noordbeek na de Luh hen af. De Naveröörd sünd Oilstörp un Solzhusen in’n Noorden, Luhmöhlen in’n Noordoosten, Röndahl in’n Oosten, Puunsen in’n Süüdoosten, Raben un Rulfsen in’n Süden, Lübberstää un Äästörp in’n Westen un Gö’nstörp in’n Noordwesten. De Navergemenen von de Gemeen Eyndörp sünd Solzhusen in’n Noorden un Oosten, Soosdörp in’n Süden un Gö’nstörp in’n Westen. To de öllsten Funnen op dat Rebeed von dat Dörp höört de Grootsteengräver bi Eyndörp. Eyndörp kummt 1084 toeerst in de Oorkunnen vör. De Eyndörper Windmöhl is 1897 as Eerdhollanner boot worrn. In’n Eersten Weltkrieg sünd 19 Soldaten ut Eyndörp fullen oder vermisst un in’n Tweten Weltkrieg 61. In de Franzosentied hett de Oort toeerst 1810 bet 1811 binnen dat Königriek Westfalen to de Mairie Luhmöhlen in’n Kanton Garlstörp höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Garlstörp in’n Kanton Garlstörp. De Oort hett vör 1885 to de Amtsvaagdie Garlstörp in dat Amt Winsen tohöört. Blots in de
Garlstörp is en Gemeen in de Samtgemeen Solzhusen in’n Landkreis Horborg in Neddersassen mit 1186 Inwahners (Stand 31. Dezember 2022). De Navergemenen sünd Toppenstää in’n Noorden, Solzhusen in’n Oosten, Gö’nstörp in’n Süüdoosten, Äästörp in’n Süüdwesten un Hanstää in’n Westen. Liddmaten 2016: GFG: Steffen Berschik, Horst Günter Jagau, Göran Mestmacher, Sabine Petersen, Dirk Riege, Bastian Rose, Thorsten Voigts, Dirk Zobel SPD: Hella Hinsch, Sascha Rau enkelt: Stefan Konkoly Dat Wapen von de Gemeen wiest baven op blauen Grund en Buck in natürliche Farven. In’n Schildfoot wiest dat op gollen Grund twee gröne Bökenbläder un en Bookecker. Utklamüsert hett dat Wapen de Heraldiker Rolf Sander. De Gemeenraad hett dat Wapen an’n 8. April 2010 beslaten. De Buck is en Symbol för de Jagd in’t Garlstörper Holt un de Bläder un Bookecker staht ok för dat Holt ümto. http://www.nls.niedersachsen.de/ Gemeen Garlstörp. Mehr Biller, Videos oder Audiodateien to’t Thema gifft dat bi Wikimedia Commons. Websteed von de Gemeen (hoochdüütsch) Städer un Gemenen in’n Landkreis Horborg Äästörp | Appel | Asendörp | Bendstörp | Bookholt | Braackel | Draag | Duhrn | Dreest | Eyndörp | Garlstörp | Gastää | Gö’nstörp | Handörp | Hanstää | Harmstörp | Hassbossel | Heidenau | Hullnst | Jesborg
Gö’nstörp is en Gemeen in de Samtgemeen Solzhusen in’n Landkreis Horborg in Neddersassen mit 1022 Inwahners (Stand 31. Dezember 2022). De Navergemenen sünd Garlstörp in’n Noorden, Solzhusen in’n Noordoosten, Eyndörp in’n Oosten, Soosdörp op en lütt Enn in’n Süden un Äästörp in’n Süüdwesten. De Gemeen Gö’nstörp is mit de Gemeenreform in Neddersassen an’n 1. Juli 1972 ut de olen Gemenen Gö’nstörp un Lübberstää tohoopleggt worrn. http://www.nls.niedersachsen.de/ Gemeen Gö’nstörp. Mehr Biller, Videos oder Audiodateien to’t Thema gifft dat bi Wikimedia Commons. Websteed von de Gemeen (hoochdüütsch) Städer un Gemenen in’n Landkreis Horborg Äästörp | Appel | Asendörp | Bendstörp | Bookholt | Braackel | Draag | Duhrn | Dreest | Eyndörp | Garlstörp | Gastää | Gö’nstörp | Handörp | Hanstää | Harmstörp | Hassbossel | Heidenau | Hullnst | Jesborg | Kakenstörp | Königsmoor | Marxen | Mesborg | Meschacht | Otter | Resbossel | Rosengoorn | Seevdaal | Solzhusen | Stell | Tesp | Toppenstää | Töst | Unnel | Veerhöben | Vosshusen | Will | Winsen | Winzendörp | Wist | Wulfsen
Muskau betekent Bad Muskau, Stadt in’n Landkreis Görlitz, Sassen, Muskau, Deel von de Stadt Oosterholt-Scharmbeek in’n Landkreis Oosterholt, Neddersassen. Muskau is ok Deel von’n Familiennaam von Hermann von Pückler-Muskau (1785–1871), düütschen Standsherr, Schriever un Dandy, Traugott Hermann von Arnim-Muskau (1839–1919), düütschen Diplomat un Politiker. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
De Muskau (hoochdüütsch Muskau) is en Deel von’n Oort Oosterholt in de Gemeen Oosterholt-Scharmbeek in’n Landkreis Oosterholt, Neddersassen. De Oort liggt op’n Rand von de Oosterholter Geest hen na de Masch un dat Moor an de Hamm, de knapp dree Kilometer in’n Süüdoosten langsflütt. Dat Water ut dat Rebeed flütt över Gravens na’n Fangstaken un denn in de Hamm. De Naveröörd sünd Pennigbüttel un Neendamm in’n Noorden, Ahrensfeld un Ahrensfellerdamm in’n Noordoosten, Weyerdamm in’n Oosten, Oosterholt in’n Süüdwesten, Hogenfeld in’n Westen un Wist in’n Noordwesten. In de Franzosentied von 1810 bet 1814 hett de Oort to de Mairie Oosterholt in’n Kanton Oosterholt höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1885 to de Huusvaagdie Oosterholt von dat Amt Oosterholt tohöört. Na 1885 weer dat in’n Kreis Oosterholt, de 1932 mit’n Kreis Blomendal to’n ne’en un grötteren Kreis Oosterholt tohoopgahn is. De Oort höört von öllers bi de Gemeen Oosterholt mit bi. Oosterholt hett mit Scharmbeek un dree annere Gemenen 1927 de ne’e Gemeen Oosterholt-Scharmbeek billt, de mit de Gemeenreform in Neddersassen an’n 1. März 1974 noch grötter worrn is. De
Olenbrügg (hoochdüütsch Altenbrück) is en lütt Dörp in de Gemeen Oosterholt-Scharmbeek in’n Landkreis Oosterholt, Neddersassen. De Oort liggt in dat Moor an de Beek an’n Oostrand von dat Naturschuulrebeed Pennigbütteler Moor. Dat Water ut dat Rebeed flütt över’n Speckgraven na de Beek hen af. De Naveröörd sünd Wulfsborg un Neddersandhusen in’n Noorden, Düvelsmoor in’n Noordoosten, Överhamm un Weyerdelen in’n Oosten, Oosterweed, Worpsweed un Weyermoor in’n Süüdoosten, Waakhusen un Viehland in’n Süden, Neenfeld, Ahrensfeld un Oosterholt in’n Süüdwesten, Neendamm un Pennigbüttel in’n Westen un Olendamm un Sandhusen in’n Noordwesten. Olenbrügg is 1760 as Moorkolonie grünnt worrn un hett in de eerste Tied noch Olenbrook heten. In de Franzosentied von 1810 bet 1814 hett de Oort to de Mairie Oosterholt in’n Kanton Oosterholt höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1885 to de Vaagdie Scharmbeek in dat Amt Oosterholt tohöört. Na 1885 weer dat in’n Kreis Oosterholt, de 1932 mit’n Kreis Blomendal to’n ne’en un grötteren Kreis Oosterholt tohoopgahn is. De Oort hett en egen Gemeen billt, is aver to Anfang von dat 20. Johrhunnert Deel von de Gemeen Pennigbüttel worrn.
Feldhoff (hoochdüütsch Feldhof) is en lütten Oort in de Gemeen Oosterholt-Scharmbeek in’n Landkreis Oosterholt, Neddersassen. De Oort höört polietsch al von öllers bi Ohlenst mit bi. De Oort liggt op de Oosterholter Geest. Dat Water ut dat Rebeed flütt över dat Schaufleet na’n Giehler Beek hen af. De Naveröörd sünd Ohlenst in’n Noordoosten, Vörwohl, Kiebitzsegen un Olenbüttel in’n Süüdoosten, Büttel in’n Süden, Aßbarg in’n Westen un Haslah in’n Noordwesten. Bet in dat 19. Johrhunnert weer de Feldhoff en enkelten Hoff. Eerst denn sünd dor noch mehr Hüüs tokamen. In de Franzosentied von 1810 bet 1814 hett de Oort to de Mairie Hambargen in’n Kanton Oosterholt höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1885 to de Vaagdie Scharmbeek in dat Amt Oosterholt tohöört. Na 1885 weer dat in’n Kreis Oosterholt, de 1932 mit’n Kreis Blomendal to’n ne’en un grötteren Kreis Oosterholt tohoopgahn is. De Oort hett von öllers bi de Buurschop un later de Gemeen Ohlenst höört. Ohlenst is an’n 1. März 1974 mit de Gemeenreform in Neddersassen Deel von de Gemeen Oosterholt-Scharmbeek worrn. Feldhoff is evangeelsch-luthersch präägt un höört
Diederich Georg Babst (* 24. Juli 1741 in Swerin; † 21. April 1800) weer en plattdüütschen Schriever. Babst weer op de Doomschool in Swerin un denn op’t Gymnasium in Lübeck, denn vun wegen den Sövenjohrigen Krieg müss siene Familie ut Swerin rut. He hett Juristeree in Rostock studeert un as Prokerator un Notar an Gericht arbeidt. Sien eerst plattdüütsch Wark weer De Rekrut, de 1788 anonym rutkeem un in den en Suldot in Brefen an siene Greth den Intog vun Hertog Friedrich Franz I. vun Meckelborg in Rostock schillert. Sien gröttst Wark weer dat Book Allerhant snaksche Saken tum Tietverdriew, in dat he dat Leven in de Stadt Rostock in 86 Riemels beschrieven dee. Anners as bi Johann Heinrich Voss, mit den tohoop he to de eersten höör, de wedder Plattdüütsch in de Literatur bruukt hebbt, is sien Wark noch veel duller vun de Spraak vun dat eenfache Volk präägt. 1812 hett sien Söhn 46 Riemels vun sien Vader mit en plattdüütsch Ingang vun em sülvst nee rutgeven un dat Book Uhterlesene Pladdütsche Gedichte nöömt. De Utgaav vun Stiller 1843 bringt 56 vun siene Riemels. 1820 hett Goethe em sogor enen groten „Natur- und Nationaldichter“ nöömt. Nich blots as Dichter
Sir Clive William John Granger (* 4. September 1934 in Swansea, Wales; † 27. Mai 2009) weer en britisch Wertschapswetenschapler. Granger hett 1959 an de University of Nottingham sien Doktertitel maakt. He weer Perfesser för Wertschapswetenschapen an de University of California, San Diego, USA. Hüm wurr an' 8. Oktober 2003 för sien Arbeit an „Methoden zur Analyse ökonomischer Zeitreihen mit gemeinsam veränderlichen Trends (Kointegration)“ de Nobelpries för Wertschapswietenschapen tospraaken. As Bispelen för de vun Granger ünnersöcht statschonäär Tietreegen, de blots wenig um en vörgeven Wert schwanken, hett de Königlich Sweedsch Akademie vun de Wetenschapen den Tosommenhang tüschen Vermögen un Konsum, Wesselkursen un Priesniveau oder körtfristigen un langfristigen Tinssätze nömmt. Den Nobelpries 2003 deel he sück mit Robert Fry Engle, vun de New York University, USA, de de Utteknung „für Methoden zur Analyse ökonomischer Zeitreihen mit zeitlich variabler Volatilität (ARCH)“ kriegen dee. 2005 wurr Clive Granger to'n Ridder slahn. He weer siet 1960 mit Patricia (Lady Granger) bit to sien Dood verheiraadt. He harr mit hör een Söhn, Mark William John, un een Dochter, Claire Amanda Jane. Clive Granger. Mehr Biller, Videos oder Audiodateien to’t Thema gifft dat bi Wikimedia Commons. DNB-Katalog Sir Clive Granger up de Sieden vun den Nobelpries
Olaf Cord Dielewicz (* 1942) is en düütschen Politiker von de SPD. Dielewicz is 1942 boren un keem 1961 as Soldaat bi de Marien toeerst na Flensborg. Na disse Tied weer he Stadtdirekter von de Stadt Oosterholt-Scharmbeek. Dat is he bleven, bet he an’n 9. November 1982 as Böverbörgermeester von Flensborg wählt worrn is. Sien Amtstied in Flensborg füng an’n 1. Februar 1983 an. Mit dat Enn von’n Kolen Krieg füng de Kunverschoon von de Militärstadt Flensborg an. Besünners de Wannel von’n Stüttpunkt Flensborg-Mürwik schull de Politik noch bet in de Tied na de Johrdusendwenn beschäftigen. In Dielewicz sien Amtstied füllen ok de Sanerung von dat Raadhuus un de Neebo von’n Zentralen Omnibusbahnhoff Flensborg, de to de Tied temlich ümstreden weer. Dielewicz is bet 1999 Böverbörgermeester bleven. In dat Johr is de Böverbörgermeester in Flensborg dat eerste Maal direkt wählt worrn. Dielewicz is aver nich to de Wahl antreden. He harr al vörher kund daan, dat he as Präsident to’n Spoorkassen- un Giroverband för Sleswig-Holsteen wesseln wull. Sien Nafolger as Böverbörgermeester is denn Hermann Stell von de CDU worrn. Dat Amt bi’n Spoorkassenverband harr he bet 2005. Erich Hoffmann: Mare Balticum. Beiträge zur Geschichte des Ostseeraums in Mittelalter und Neuzeit.